న్యూఢిల్లీ : వస్తు, సేవల పన్ను (జీఎస్టీ) వల్ల రవాణా వాహనాలకు ప్రయాణ సమయం ఆదా అవుతోంది. దేశవ్యాప్తంగా సరిహద్దుల్లో చెక్పోస్టులను తొలగించడంతో వాహనాల ప్రయాణ కాలం గతం కన్నా దాదాపు 20 శాతం తగ్గింది. వాహనదారులు చెప్తున్న వివరాల ప్రకారం పన్నులను విధించే అధికారులు రోడ్లపై కనిపించకపోయినా, రవాణా శాఖ అధికారులు ఏదో సాకు చూపుతూ డబ్బులు గుంజుతున్నారు. జీఎస్టీ అమల్లోకి రావడానికి ముందు ఢిల్లీ - ముంబై మధ్య ప్రయాణానికి నాలుగు రోజులు పట్టేది. ప్రస్తుతం మూడు రోజుల్లోనే వాహనాలు గమ్యాన్ని చేరుకోగలుగుతున్నాయి. ఢిల్లీ నుంచి చెన్నై వెళ్ళాలంటే గతంలో ఆరున్నర రోజులు పట్టేది, ఇప్పుడు 5 రోజులు సరిపోతోంది. పన్నులను విధించే అధికారులు ఎవరినీ నిర్బంధించరాదనే నిబంధన వల్ల వాహనాలు గమ్య స్థానానికి చేరడంలో జరిగే జాప్యం తగ్గడానికి దోహదపడుతోంది.
newdhilly : vastu, sevala pannu (gst) valla rawana vaahanaalaku prayaana samayam aadaa avutondi. desavyaaptamgaa sarihaddullo chekpostulanu tolaginchadamto vahanala prayaana kaalam gatam kanna daadaapu 20 saatam taggindi. vaahanadaarulu cheptunna vivaraala prakaaram pannulanu vidhinche adhikaarulu rodlapai kanipinchakapoyina, rawana saakha adhikaarulu edho saaku chuuputuu dabbulu gunjutunnaru. gst amalloki raavadaaniki mundu dhilli - mumbai madhya prayaanaaniki naalugu rojulu pattedi. prastutam moodu rojullone vaahanaalu gamyanni cherukogalugutunnayi. dhilli nunchi chennai vellalante gatamlo aarunnara rojulu pattedi, ippudu 5 rojulu saripotondi. pannulanu vidhinche adhikaarulu evarinee nirbandhincharaadane nibandhana valla vaahanaalu gamya sthaanaaniki cheradamlo jarige jaapyam taggadaaniki dohadapadutondi.